KINNITATUD

RMK õigus- ja hangete osakonna

juhataja käskkirjaga nr 1-47.3004/1

## Hanke nimetus ja viitenumber

* 1. Hanke nimetus: **Marana taimla kasvuhoonete nr. 7 ja 9 remonditööd**
  2. Riigihanke viitenumber: 274702
  3. Klassifikatsioon: 45200000-9 Ehitiste või nende osade ehitustööd ja tsiviilehitustööd
  4. Hankemenetluse liik: lihthange

## Hanke läbiviija

RMK õigus- ja hangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR ). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR -i süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR -i süsteem automaatteavituse.

### pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHR -i keskkonnas hanketeates toodud aja saabumise järel.

## Hanke tehniline kirjeldus, nõuded töö teostamiseks

* 1. Kasvuhooned asuvad RMK Marana taimlas, Marana külas, Saarde vallas kinnistul katastritunnusega 71101:001:0232. Kasvuhooned on laiusega 16,00, pikkusega 100,3 ja kõrgusega 7,4 m. Kasvuhooned on liimpuitkaartega, sammuga 2,95 m kaetud kahekordse kilega (EVA 0,18+ 0,18mm).
  2. Remondi eesmärgiks on kulunud ja amortiseerunud osade vahetus ning uuendamine. Vahetatakse kasvuhoone alumised raampuud, kattekile ja uksed, vajadusel remonditakse kaarte alumised otsad, kasvuhoones 7 lisatakse kaks õhuventilaatorit, vahetatakse katuseaknad ja linnuvõrgud akende ja uste ees. Remondi järgselt peab olema kasvuhoonetel tagatud ehituslik seisukord, mis võimaldab neid eesmärgipäraselt kasutada järgneva 15 aasta kestel.
  3. **Vajalikud tööd kasvuhoones nr.7**
     1. Vajadusel paigaldada väljavajunud vundamendi postid tagasi endisesse asendisse sirgete ridadena. Väljavajunud vundamendi postide ümbrus tihendada killustikuga. Väljast planeerida pinnas 2 m laiuselt kaldega hoonest eemale lisades purustatud kruusa.
     2. Vahetada kasvuhoone alumised raampuud sügavimmutatud prussidega 70x145 mm, puidu tugevusklass C24, niiskus 25%, immutusklass H4.
     3. Puitprussidele kinnitatakse sokli moodustamiseks vahtpolüstüreenist isolatsiooniplaadid FLOOMATE 22 SL-AN paksusega 50mm, kõrgusega 500mm (või samaväärsed).
     4. Vajadusel remontida kandekaarte otsad, eemaldades mädanenud osa ja teostada kinnitus vastavalt lisatud joonisele. Vinkelraudade otsad lõigata 450 nurga ulatuses ja katta pehmendava kattega, et välistada kilekatte vigastamine ekspluatatsioonis.
     5. Vahetada olemasolev amortiseerunud kahekordne õhuvahega kile kogu kasvuhoone ulatuses, külgedel kile EVA 0,18mm, otsaseintel EVA 0,20 mm. Kaartelt eemaldada väline pehkinud kiht. Kile kinnitada kaartele ja raampuudele 4x65 mm veekindla vineeri ribadega. Veekindla vineeri ribad kinnitada kuumtsingitud papinaelte või roostevabast terasest haakidega sammuga ≤ 50 mm.
     6. Kilede vahede täispuhumiseks paigaldada uus süsteem ja õhujuhtmed (analoogselt kasvuhoonete nr. 1-6 süsteemiga).
     7. Vahetada liigutatavad katuseaknad, asendades nende raamistik alumiiniumist profiilidega. Katuseaknad katta polükarbonaatplaadiga paksusega 10 mm, ülekattega kilele 100 mm. Asendada katuseakendele ja ustele linnuvõrgud. Kontrollida ja vajadusel asendada katuseakende avamissüsteemi detailid s.h. torude vahelised ühendused. Vahetada kõik hammaslatid ja ülekandepesad.
     8. Siseõhu segamise süsteemile lisada 2 riputatavat telgventilaatorit analoogselt kasvuhoones nr. 5 paigaldusega.
     9. Asendada lükanduksed uutega. Lükanduste sisse paigaldada jalgväravad. Uued metallist uksed ehitada ja paigaldada analoogselt kasvuhoone nr. 5 ustega.
     10. Vahetada pruss, millele uksed kinnituvad ja lisada alumine pruss (75x 150 mm) millele uksed toetuvad.
     11. Värvida korsten kuumuskindla värviga.
     12. Teostada seadmete vahetuse ja täiendamisega seotud elektritööd.
     13. Planeerida kasvuhoone põrand lisades killustikku 172 m3.
     14. Asendada kasvuhoone veesõlm PVC-põhiste detailidega analoogselt 5. ja 6. kasvuhoonega.
     15. Hanke mahtu kuulub ehitus- ja lammutusprahi koristamine ja utiliseerimine, vajalikud uurimis- ja mõõdistustööd, uute seadmete käivitamine ning personali väljaõpetamine seadmete kasutamisel.
  4. **Vajalikud tööd kasvuhoones nr. 9**
     1. Vajadusel paigaldada väljavajunud vundamendi postid tagasi endisesse asendisse sirgete ridadena. Väljavajunud vundamendi postide ümbrus tihendada killustikuga. Väljast planeerida pinnas 2 m laiuselt kaldega hoonest eemale lisades purustatud kruusa.
     2. Vahetada kasvuhoone alumised raampuud sügavimmutatud prussidega 70x145 mm, puidu tugevusklass C24, niiskus 25%, immutusklass H4.
     3. Puitprussidele kinnitatakse sokli moodustamiseks vahtpolüstüreenist isolatsiooniplaadid FLOOMATE 22 SL-AN paksusega 50mm, kõrgusega500mm (või samaväärsed).
     4. Kontrollida ja vajadusel remontida kandekaarte otsad, eemaldades ja asendades eraldunud kihid ja mädanenud osa.
     5. Vahetada olemasolev amortiseerunud kahekordne õhuvahega kile kogu kasvuhoone ulatuses, külgedel kile EVA 0,18mm, otsaseintel EVA 0,20 mm. Kaartelt eemaldada väline pehkinud kiht. Kile kinnitada kaartele ja raampuudele 4x65 mm veekindla vineeri ribadega. Veekindla vineeri ribad kinnitada kuumtsingitud papinaelte või roostevabast terasest haakidega sammuga ≤ 50 mm.
     6. Kilede vahede täispuhumiseks paigaldada uus süsteem ja õhujuhtmed (analoogselt kasvuhoonete nr. 1 – 6 süsteemiga).
     7. Vahetada liigutatavad katuseaknad, asendades nende raamistik alumiiniumist profiilidega. Katuseaknad katta polükarbonaatplaadiga paksusega 10 mm, ülekattega kilele 100 mm. Asendada katuseakendele ja ustele linnuvõrgud. Kontrollida ja vajadusel asendada katuseakende avamissüsteemi detailid s.h. torude vahelised ühendused. Vahetada kõik hammaslatid ja ülekandepesad.
     8. Asendada lükanduksed uutega. Lükanduste sisse paigaldada jalgväravad. Uued metallist uksed ehitada ja paigaldada analoogselt kasvuhoone nr. 5 ustega.
     9. Asendada kasvuhoone veesõlm PVC-põhiste detailidega, analoogselt 5. ja 6. kasvuhoonega.
     10. Vahetatada pruss, millele uksed kinnituvad ja lisada alumine pruss (75x 150 mm) millele uksed toetuvad.
     11. Teostada seadmete vahetuse ja täiendamisega seotud elektritööd.
     12. Planeerida kasvuhoone põrand lisades killustikku 86 m3.
     13. Hanke mahtu kuulub ehitus- ja lammutusprahi koristamine ja utiliseerimine, vajalikud uurimis- ja mõõdistustööd, uute seadmete käivitamine ning personali väljaõpetamine seadmete kasutamiseks.
  5. Hankeleping sõlmitakse esimesel võimalusel olenevalt hankemenetluse kulgemisest ja **tööde teostamise tähtaeg on 42 päeva** alates lepingu sõlmimise kuupäevast. Lepingu kehtivusaeg on 58 päeva alates lepingu sõlmimisest.
  6. Hankedokumentides kirjeldatud eesmärgi täitmiseks vajalike tööde mahtude määramine on Pakkuja kohustus. Juhul kui Hankedokumentide või selle lisades on esitatud konkreetsed tööde mahud tuleb lugeda neid informatiivseteks ning Pakkumuses tuleb arvestada tegelike vajalike tööde mahtudega.
  7. Pakkumuses tuleb arvestada ka nende tööde teostamisega, mis ei ole hankedokumentides otseselt kirjeldatud, kuid on vajalikud teostada tulenevalt ehitusobjekti tegelikust olukorrast ja seisundist selleks, et remondi järgselt oleks eelduslikult võimalik kasvuhooneid eesmärgipäraselt kasutada järgneva 15 aasta jooksul ilma sarnase mahuga remondi teostamise vajaduseta. Hankija eeldab, et Pakkuja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele.
  8. Tellija reserv on 10 (kümme) protsent hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida Tellija esialgsete ehitustööde tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
  9. **Objektiga on kohustuslik eelnev juhendatud tutvumine** tööde teostamise asukohas (aadress: RMK Marana taimla, Marana küla, Saarde vald, Pärnumaa) **hankija määratud aegadel, erandina kokkuleppel muul ajal: 06.02.2024 kell 13.00-16.30 ja 08.02.2024 kell 8.00-12.00, eelnevalt registreeruda Gunnar Kurm tel. 56498631**
     1. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
     2. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
     3. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
  10. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* 1. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR keskkonnas täidetava pakkumuse maksumuse vormi.  
     Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
  3. Kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  4. Hankija võib kontrollida pakkumuste vastavust hankedokumentides esitatud tingimustele ning hinnata vastavaks tunnistatud pakkumusi enne pakkujate suhtes kvalifikatsiooni ja kõrvaldamise aluste puudumise kontrollimist.
  5. Kasutades RHS § 125 lg 5 sätestatud võimalust sätestada riigihanke alusdokumentides teisiti, ei kohalda hankija käesoleva hankemenetluse läbiviimisel RHS §-s 115 lg 2 p-des 1, 2, lg 21 ja lg 3-6 märgitut.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping. Hankelepingu projekt on toodud hankedokumentide lisades.
  3. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.
  4. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid.
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hankelepingu vorm
  2. Lisa 2 – Pakkumuses kasutatavad vormid
  3. Lisa 3 – Asendiskeem, kasvuhoone ja kaare kanna remondi joonis